Vegna slæmrar veðurspár á morgun viljum við minna á reglur okkar sem eru í gildi ef óveður skellur á . Starfsfólk skólans mætir til vinnu hvernig sem viðrar nema Almannavarnanefnd hafi mælst til þess að fólk sé ekki á ferli . Telji foreldrar veður viðsjált , halda þeir börnum sínum heima og tilkynna það til skólans , því þeirra er ábyrgðin . Foreldrar skulu fylgja yngstu börnunum inn í skólann í slæmum veðrum og sækja þau er skóla lýkur . Sé veður viðsjált munu starfsmenn hafa samband við heimili þeirra nemenda sem ekki eru í skólanum og hafa ekki tilkynnt fjarvist . Tilkynntar fjarvistir vegna veðurs eru skráðar sem leyfi , aðrar sem óheimilar fjarvistir .